## La Ciutat de les Arts i les Ciències supera les 45.000 entrades reservades d’escolars per al nou curs

*** Este dissabte, 14 de setembre, se celebra la primera jornada del Dia del Docent amb la visita de 50 professors
* El Museu de les Ciències va registrar el passat curs un total de 108.322 entrades escolars, el seu màxim històric**

La Ciutat de les Arts i les Ciències per al curs 2024/2025 compta ja amb més de 45.000 reserves en entrades escolars per la qual cosa s’espera superar les dades del passat any acadèmic, amb quasi 300.000 vendes de visites procedents de col·legis i en el qual el Museu de les Ciències va registrar el seu màxim històric amb 108.322 entrades escolars. Estes dades confirmen que el complex és de nou una de les destinacions destacades per a les activitats extraescolars i excursions que organitzen els centres docents.

Per al nou curs, s’han reservat de moment 12.249 entrades per als diferents tallers de ‘La Ciència a escena’. En l’Hemisfèric s’han superat les 2.650 reserves per a assistir als planetaris escolars. Els centres docents poden telefonar al 96 197 46 86 o escriure a reservas@cac.es per a reservar la visita del seu alumnat.

També s’ha publicat el nou calendari de les jornades del Dia del Docent, unes visites especials perquè coneguen in situ la Ciutat de les Arts i les Ciències. La primera de les jornades se celebra este mateix dissabte, 14 de setembre, amb un grup de 50 docents que assistiran a una sessió de ‘Ciència a escena’, a més de recórrer les exposicions ‘Up to Space. Missió espacial’ i ‘La Lluna a l’abast de les teues mans’ en el Museu de les Ciències. També tenen previst anar a l’Hemisfèric per a veure la pel·lícula *Animal Kingdom*, una altra de les novetats.

El col·lectiu compta un any més amb el [Programa especial per a docents](https://www.cac.es/educacion) en el qual poden inscriure’s i gestionar el seu accés gratuït, així com consultar els cursos i un complet material educatiu en línia (propostes d’itineraris, guies, fitxes, jocs, etcètera) tant per a preparar la visita com per a assentar el que s’ha aprés després de l’excursió.

**Resultats del curs 2023-2024**

Quant al curs passat, en l’Hemisfèric es van vendre més de 65.000 entrades per a escolars que van gaudir de les diferents pel·lícules en la seua sala de projeccions. Així mateix, els planetaris en directe adaptats a cada nivell educatiu van comptar amb més de 4.900 participants. El Museu de les Ciències va registrar la venda de 108.322 entrades escolars, el seu màxim històric. A més, en els diferents tallers de ‘La Ciència a Escena’ van participar 23.737 estudiants i 29.281 alumnes van assistir a les sessions del Teatre de la Ciència. En l’Oceanogràfic, en el curs passat, es van vendre més de 124.000 entrades escolars.

Fecha: 13/09/2024